‘ના રે, મટી જશે. બૅંકમાં મોડો જઈશ.’ તૃષા વિક્સ ઘસતી રહી. પાવન આંખ મીંચીને સૂતો હતો. પાવને કહ્યું : ‘તાવ ભરાશે કદાચ…. સરસ ચા બનાવ અને સાથે મેટાસીન આપ.’ તૃષા ચા બનાવીને લાવી. પાવનની આંખો બંધ હતી. એણે પાવનને બૂમ પાડી. આંખો ન ખૂલી. એણે તેને ઢંઢોળ્યો. શરીર ઠંડું પડી ગયું હતું. તૃષાએ ડૉક્ટરને ફોન કર્યો. સ્વજનોને બોલાવી લીધાં. ડૉક્ટરે તપાસીને કહ્યું : ‘હી ઈઝ નો મોર. ઈટ વોઝ એ માસિવ એટેક.’ અને તૃષાના કલ્પાંતે ઈમારત હચમચાવી નાખી. ક્યારેય એણે આવું કલ્પ્યું જ નહોતું.